Libertariese beskouing, belasting en die vestiging van infrastruktuur? | KragDag Gemeenskap
Op 9 Augustus 2018 het Adv Peter O'Halloran in die KragDag Raadsaal 'n aanbieding gedoen met die tema Libertariese beskouing, watter invloed het dit op belasting en die vestiging van infrastruktuur? In sy aanbieding het hy die volgende onderwerpe hanteer:
Redes waarom gemeen word dat die Libertariese beskouing die beste filosofie is.
Wat sou die invloed op Suid-Afrika wees indien 'n Libertariese beskouing wêreldwyd aanvaar word?
In sy aanbieding, wat in die video hieronder vertoon word, ontleed hy ook die punte hierbo aan die hand van verskillende grondwethofuitsprake.
Peter is 'n Libertariër wat sy filosofie uitleef. Hy het die oortuiging dat die owerheid en groot besighede neig om individue en individualiteit te versmoor. Hy is 'n onafhanklike belastingregspraktisyn en praktiseer in Suid-Afrika en Botswana, hoofsaaklik teen belasting-owerhede. Peter was reeds suksesvol in belastingsake in die hooggeregshof sowel as in die Botswana-appélhof.
Peter praat graag oor sy filosofie en hoe Libertariërs kan aanpas in die huidige bedeling.